Niy kożdŏ ōma je fajnŏ
Wachtyrze prawa z bytōmskigo komisariatu przi ul. Rostka chyciyli 61-latkã, jak ôna włōmowała sie do pōmiyszkaniŏ przi ul. Miarki. Policyjōnōw powiadōmiyli świŏdkowie zdarzyniŏ. Bytōmianka usłyszała już ôbskarżynie. Terŏz ôdpowiy przed prokuratorym. Grozi jij do 10 lŏt heresztu.
We wtorek przed połedniym miyszkańcy budōnku przi ulicy Miarki dozdrzeli, iże w jednym z pōmiyszkań może być złodziyj. Zarŏz powiadōmiyli szandarōw. Na plac dojechali policyjōny z kōmisariatu przi ulicy Rostka. W pōmiyszkaniu znŏdli 61-latkã. Kobiyta włōmała sie do pōmiyszkaniŏ i narychtowała do wyniesiyniŏ drobne przedmioty. Bytomianka trefiyła do policyjnego heresztu. Śledczy ôbsztalowali, iże zastawiōnŏ latoś w mŏju włōmała sie już do tego samego pōmiyszkaniŏ. Wtynczŏs porwała flachã gazowõ, nŏczynia jak tyż inksze drobne przedmioty. Policyjōny ôdzyskali flachã i nŏczynia. 61-latka usłyszała już ôbskarżynia. Terŏz ôdpowiy przed prokuratorym. Grozi jij do 10 lŏt heresztu.
szl_Latn szl_Latn szl_Latn